Počeću sa nešto tmurnije strane.
Dve hiljade sedme, pre pet godina,
mojoj ženi je postavljena dijagnoza raka dojke,
IIB faze.
Sada, gledajući nazad, najstrašniji deo iskustva
nisu bile samo posete bolnici -
koje su bile izuzetno bolne za moju ženu, što je razumljivo.
To čak nije ni bio početni šok saznanja
da je imala rak dojke, sa samo 39 godina,
bez ikakve istorije raka u njenoj familiji.
Najužasniji i najmučniji deo
celog iskustva je bio da smo donosili
odluku za odlukom za odlukom
koje su bacali na nas.
Da li da bude mastektomija? Ili lampektomija?
Da li da bude agresivnija terapija,
budući da je u IIB fazi?
Sa svim propratnim pojavama?
Ili da terapija bude manje agresivna?
Sve ovo je bio pritisak na nas
koji su vršili doktori.
Sada, možete da se zapitate,
zašto su doktori ovo činili?
Pa, pojednostavljen odgovor bi bio,
da doktori ovo rade da bi sebe pravno zaštitili.
Smatram da je to previše pojednostavljeno.
Sve su to dobronamerni doktori,
od kojih su nam neki postali vrlo dobri prijatelji.
Oni su verovatno samo sledili tu mudrost
koja postoji vekovima, tu izreku koja glasi da kada donosite odluke,
naročito one od važnosti,
najbolje je biti glavni, najbolje je držati pod kontrolom,
najbolje je biti na vozačkom mestu.
I mi smo svakako bili na vozačkom mestu,
donoseći sve ove odluke, i mogu vam reći,
ako je neko od vas bio na tom mestu,
da je to najmučnije i najstrašnije iskustvo.
To me je nateralo na razmišljenje.
Rekoh, da li je opravdana
cela ova izreka da je, kada odlučujete,
najbolje je biti na vozačkom mestu,
biti glavni, držati pod kontrolom?
Ili da li postoje situacije kada bi nam bilo mnogo bolje
na suvozačkom mestu i da poverimo vožnju nekom drugom.
Na primer, finansijskom savetniku od poverenja
ili doktoru kome verujete, itd.
I budući da izučavam ljudsku sposobnost donošenja odluka,
rekao sam, izvršiću par istraživanja
kako bih našao neke odgovore.
Danas ću podeliti neka od ovih istraživanja sa vama.
Dakle, zamislite da ste učesnici ovog istraživanja.
Reći ću vam da ćete u ovom istraživanju
popiti šoljicu čaja.
Ako se pitate zašto, reći ću vam za par sekundi.
Rešavaćete niz zagonetki,
i sad ću vam dati primere nekih od tih zagonetki.
Što više zagonetki rešite,
veća je šansa da ćete osvojiti neke nagrade.
Ali, zašto morate da popijete čaj?
Zašto? Zato što ima smisla.
Kako bi pravilno rešili ove zagonetke,
ako razmislite, vaš um mora biti istovremeno u dva stanja.
Je li tako? Mora da bude budan,
zašta je kofein vrlo dobar.
Istovremeno, mora da bude staložen.
Ne uzrujan, već staložen. Zašta je kamilica odlična.
Sada nastupa međuispitanički plan,
AB plan, ili AB test.
Sada ću vas nasumično rasporediti
u jednu od dve grupe.
Zamislite da postoji jedna zamišljena linija baš ovde,
tako da svi ovde će biti u grupi A,
a svi ovde će biti u grupi B.
Dakle, vama ljudima ovde,
ću sada pokazati ova dva čaja,
I sada ću tražiti od vas da izaberete svoj čaj.
Možete da izaberete koji od ova dva želite.
Možete da odlučite, kakvo je vaše umno stanje.
U redu, ja ću izabrati čaj sa kofeinom,
ja ću izabrati čaj od kamilice.
Na taj način, vi ste glavni,
vi ćete držati pod kontrolom, vi ćete biti na vozačkom mestu.
Vama ću pokazati ova dva čaja,
ali nemate mogućnost odabira.
Daću vam jedan od ova dva čaja,
i imajte na umu, izabraću jedan od njih
nasumično za vas.
I vi to znate.
Dakle ako razmislite, a ovo je ekstremni slučaj,
zato što u stvarnom svetu,
kada god ste na suvozačkom mestu,
vrlo često će na vozačkom mestu biti neko kome verujete,
neko ko je ekspert itd.
Dakle ovo je krajni slučaj.
Sada ćete svi popiti čaj.
Zamislite da sada pijete čaj,
sačekaćemo da završite sa čajem.
Daćemo vam dodatnih pet minuta, kako bi sastojak delovao.
Sada ćete imati 30 minuta da rešite 15 zagonetki.
Evo primera zagonetke koju ćete rešavati.
Da li neko iz publike želi da pokuša?
(Publika: Pulpit prev. Govornica.) Baba Šiv: Oho!
Okej, to je dobro.
Da, dakle ako biste vi pogađali odgovor, kao učesnik,
mi bismo podesili težinu zagonetki na vaš nivo stručnosti.
Zato što želimo da zagonetke budu teške.
One su varljive zagonetke zato što će vam prvo pasti na pamet
da kažete "lala'', ali ona morate da se odlepite od toga.
Je li tako? Dakle podešeno je na vaš nivo stručnosti.
Zato što mi želimo da bude teško, a uskoro ću vam reći i zašto.
Sada, evo još jednog primera.
Bilo ko? Sada je mnogo teže.
(Publika: Embark prev. Ukrcati) Baba Šiv: Da, opa. Okej.
Pa da, ovo je opet teško.
Reći ćete "kambar'', pa ćete pokušati, "tvorac'',
i sve to, pa ćete morati da se odlepite.
U redu, sada imate 30 minuta da rešite 15 zagonetki.
Pitanje koje postavljamo ovde
u smislu ishoda,
u smislu broja rešenih zagonetki,
da li ćete vi na mestu vozača
na kraju rešiti više zagonetki,
zato što imate kontrolu, mogli ste da odaberete čaj,
ili ćete vama ovde biti bolje,
u smislu broja rešenih zagonetki?
I sistemski ćemo pokazati,
kroz niz istraživanja,
da ćete vi, suvozači,
iako smo birali čaj umesto vas,
na kraju rešiti više zagonetki nego vi, vozači.
Takođe ćemo opaziti još jednu stvar,
a to je da, vi ljudi ovde ne samo da rešavate manje zagonetki,
već i da manje snage ulažete u rešavanje zadatka.
Manje se trudite, manje ste uporni, i tako dalje.
Kako znamo to?
Pa, imamo dva objektivna merila.
Prvo predstavlja koliko vremena, u proseku, trošite
na pokušaje rešavanja zagonetki?
Vi ćete trošiti manje vremena nego vi.
Drugo, imate 30 minuta da rešite sve,
da li koristite svih 30 minuta ili se predajete
pre nego što istekne tih 30 minuta?
Kod vas je veća verovatnoća
da ćete se predati pre isteka 30 minuta nego kod vas.
Dakle, manje se trudite, stoga ishod:
manje rešenih zagonetki.
To nas dovodi do toga, zašto se ovo dešava?
I u kojim situacijama možemo videti ovaj obrazac rezultata
gde će suvozač stvoriti bolje, povoljnije ishode
u poređenju sa vozačem?
Sve ima veze sa nečim što ja zovem INCA.
To je skraćenica za
vrstu povratne informacije koju dobijate posle donošenja odluke.
Razmislite, kao i sa ovim zadatkom sa zagonetkama,
isto bi se moglo desiti tokom ulaganja u berzu,
vrlo je promenljivo tamo, ili u medicinskoj situaciji -
povratna informacija je tu istog trenutka.
Znate rezultate, bilo da je reč o zagonetkama ili ne.
Je li tako? Dalje, postoji negativnost.
Setite se, šanse su bile okrenute protiv vas.
Kada je u pitanju težina zagonetki.
I ovo se može desiti u polju medicine.
Na primer, vrlo rano tokom terapije,
stvari i rezultati su loši, pre nego što sve postane pozitivnije.
Je li tako? To može da se desi na berzi.
Promenljiva berza, dobijanje negativnih rezultata je takođe trenutno.
I rezultati u svim ovim slučajevima su čvrsti.
Nisu dvosmisleni; vi znate da li ste rešili zagonetku ili ne.
Dodatno, osim trenutnosti,
negativnosti, ove čvrstine,
vi sada imate svest o sopstvenoj volji.
Vi ste bili odgovorni za svoju odluku.
I šta sada radite?
Vi se usresredite na opciju koju ste odbacili.
Kažete: "Znaš šta? Trebalo je da izaberem onaj drugi čaj.''
(Smeh)
To baca sumnju na vašu odluku,
smanjuje vaše poverenje u odluku,
smanjuje poverenje u vaš učinak,
učinak u smislu rešavanja zagonetki.
Stoga se manje snage ulaže u zadatak,
manje se rešavaju zagonetke i ishod je manje povoljan
u poređenju sa ljudima ovde.
I sve ovo može da se desi u oblasti medicine, ako razmislite o tome.
Pacijent je na vozačkom sedištu, na primer.
Manje ulaganja, što znači da su on ili ona lošije fizičke spreme,
dok fizička aktivnost ubrzava oporavak, za šta se često zalaže.
Vi se verovatno ne biste ponašali tako.
Stoga, postoje vremena kada se suočavate sa INCA-om,
kada će povratna informacija biti trenutna, loša,
čvrsta, i kada imate tu svest o sopstvenoj volji,
kada je mnogo bolje biti na suvozačkom mestu
i pustiti nekog drugog da vozi.
Počeo sam nešto tmurnije.
Želeo bih da završim optimističnim tonom.
Prošlo je pet godina, malo više od pet godina,
i dobre su vesti, hvala bogu,
da je rak još uvek u remisiji.
Tako da se sve završava dobro,
ali jednu stvar koju nisam spomenuo je
da vrlo rano tokom njenog lečenja,
moja žena i ja smo zauzeli suvozačko mesto.
I to je napravilo toliku razliku
kada je u pitanju duševni mir koji je sa tim i došao,
da smo mogli da se posvetimo njenom oporavku.
Pustili smo da doktori donose sve odluke,
da budu na mestu vozača.
Hvala vam.
(Aplauz)